АҞӘА, жәабран 13 – Sputnik. Венесуела аганахьала Еиду Амилаҭқәа Реиҿкаара (ООН) Ашәарҭадаратә хеилак арезолиуциа Урыстәыла апроект аҭагылазаашьа аҭышәныртәалара иазырхоуп ҳәа азырыԥхьаӡоит Венесуела Адәныҟатәи аусқәа рминистрраҟны.
Венесуела Адәныҟатәи аусқәа рминистрра ақәыӡбоит Боливариантәи Ареспублика ампыҵыхаларазы ЕАШ имҩаԥнаго аҽазышәарақәа ҳәа аанацҳауеит РИА Новости.
Венесуела Адәныҟатәи аусқәа рминистр Хорхе Арреас иажәақәа рыла, асеиԥш иҟоу аҽазышәарақәа атәылаҿ аҳәынҭқарратә мчра аиҭакра аҽазырхиаразоуп изымҩаԥырго.
Венесуела аганахьала Еиду Амилаҭқәа Реиҿкаара Ашәарҭадаратә хеилак арезолиуциаз Москва апроект абжьыҭирахь ианнагахо еилкаахоит егьырҭ атәылақәа рпроектқәа ианрылацәажәалак ашьҭахь.
Венесуела ажьырныҳәа 21 рзы Николас Мадуро иҿагылоз акциақәа ирылагеит. Аоппозициатә парламент аиҳабы Хуан Гуаидо ажьырныҳәа 23 рзы аҳәынҭқарра ахада ҳәа ихы рылеиҳәеит.
Иахьазы ЕАШ, Бразилиа, Канада, Аргентина, Чили, Колумбиа, Коста-Рика, Гватемала, Гондурас, Панама, Парагваи, Перу, Қырҭтәыла, Албаниа Гуаидо адгылара ирҭоит.